text: İsveçrə ərazisi  Azərbaycan ərazisinin yarısı qədərdir:  44000kv.km - 89kv.km (Azərbaycan) Əhalisi  8.5 milyon - 10milyon (Azərbaycan) İsveçrə dövlətinin  yaranma tarixi  1200 -cü illərdən hesablanır. Ölkəni  4  il müddətinə idarə edən 7 nəfərlik hökumətin nazirləri  növbə ilə hər il biri  prezident  postunu tutur. Bütün mübahisə doğuracaq məsələlər referendum  yolu ilə həll edilir, referendumun keçirilməsinə  təşəbbüskar  hər kəs ola bilər.Məs:  illər öncə Sürixdə  metro tikmək təklifi  peferendumla rədd edilib. Sürix ölkənin ən böyük şəhəridir  1 milyon əhalisi (ətrafı ilə) olan tək şəhər.Bern  qeyri - rəsmi  paytaxt sayılır. Ölkə Azərbaycan kimi təbii sərvəti (neft - qaz) xammal kimi satmır. İsveçrənin istehsal etdiyi : Saatlar,  pendir, şokolad, hərbi avadanlıqlar və.s.  dünyaca məşhurdur. Bank sistemi və Turizmdən böyük gəlir əldə edilir. İsveçrənin ən  əsas gəlir mənbələrindən  biri də Ölkənin coğrafi yerləşdiyi ərazidir Avropanın mərkəzi - yükdaşımalar və.s. Bu cəhətdən ağıllı hökumət olsa, Azərbaycanın da Kavkazda  üstünlükləri var. İsveçrədə  infrastruktur çox abad  və rahatdır,  hətta kiçik kənd arası , meşə yolları da asfalt örtüklüdür.Azərbaycan belə yolları - infrastrukturu qurmaq şansını yəqin ki, neft müqaviləsindən  böyük pulların ölkəyə axmağa başladığı  90 -cı illərdə əldə etmişdi, ancaq faydalanmadı. İsveçrədə göydələn binalar demək olar ki, yox dərəcəsindədir, ölkə əhalisinin böyük əksəriyyəti   3 - 4   mərtəbəli binalarda yaşamağa üstünlük verir, burda uşaq hüquqları  çox ciddi şəkildə qorunur,  aylıq  uşaq pulu hər uşaq üçün təxminən 200  dollardır, nəzərə almaq lazımdır ki,  orta məktəblərdə təhsil və.s.   pulsuzdur. Burda demək olar ki, heç kim  siyasətdən danışmır, insanları ancaq öz gündəlik işləri -  qayğıları maraqlandırır. Ölkə özü dünyanın - Avropanın kiçik modelidir, burda hər millətin nümayəndəsi yaşayır, təsadüfi deyil ki,  4  dövlət  dili mövcuddur.Burda yaşadığım neçə müddətdə  hələ heç kim məndən  hansı millətin nümayənfəsi olduğumu soruşmayıb. İnsanları  çalışqandır, həftə arası  artıq şəhər saat  5 -dən  avtobus dayanacaqlarında,  vağzallarda  işə gedən adamların bir canlanması görünür. Burda işi tez görməyə yox, işin keyfiyyətli görülməsinə üstünlük verilir.Bütün bu yazdıqlarımı 5 ildir  İsveçrədə yaşayıb, gördüklərimə əsaslanaraq yazıram.